Volgens Johanna van Binnekanttoe, is die manier wat jy jou verlof aanwend, ‘n voorsmakie van hoe jy jou aftrede gaan benader. Sou jy jou hele vakansie voor die TV sit, is dit waarskynlik wat jy gaan doen as jy afgetree het. En toe maak sy my só opgewonde, dat ek besluit om eerder in ‘n bloginskrywing te antwoord, as in ‘n kommentaar, want ek wil net te veel sê.
Ek is ook baie lief vir toer, die wêreld vol, en sal baie dankbaar wees as my finansies en gesondheid dit nog sal toelaat dat ek kan reis, selfs dalk nie so ver meer nie, maar wel reis. Ander plekke besoek. Ons hou natuurlik van die stiller plekke in die natuur.
Nog net dit: In een van die Duitse kore by die Wêreld Kore Olimpiese Spele was twee omies wat duidelik afgetree is en nou dinge doen wat vir hulle lekker is, soos om koor te sing. Ek sal graag nog baie goed wil doen wat vir my lekker is, nie net op die stoep sit nie.
Klink vir my asof jy tussenin sal moet “werk” insit om te rus van die aftrede, soos ons in die pre-aftredetyd verlof insit 🙂